
Parlamentul României

Camera Deputaţilor

	Comisia pentru buget, 

       finanțe și bănci
	Comisia pentru muncă şi 

                 protecţie socială

	       Nr. 7c-2/657
	                  Nr. 7c-9/131


                                                                                     Bucureşti, 2 iunie 2026
                                                                                       PL-x 43/2023
Către,
BIROUL PERMANENT 
AL CAMEREI DEPUTAŢILOR

Vă înaintăm, alăturat, raportul comun asupra Proiectului de Lege pentru aprobarea Ordonanţei de urgenţã a Guvernului nr.168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, transmis spre dezbatere pe fond Comisiei pentru buget, finanțe și bănci și Comisiei pentru muncă şi protecţie socială, în procedură de urgenţă, cu adresa nr. PL-x 43/2023 din 8 februarie 2023. 
	PREŞEDINTE,

Bogdan-Iulian Huţucă


	PREŞEDINTE,

Adrian Solomon

Parlamentul României

Camera Deputaţilor
	Comisia pentru buget, 

    finanțe și bănci
	Comisia pentru muncă şi 

                     protecţie socială

	       Nr. 7c-9/657
	                      Nr. 7c-9/131


                                                                                       Bucureşti, 2 iunie 2026
                                                                                            PLx 43/2023
RAPORT COMUN

asupra
 Proiectului de Lege pentru aprobarea Ordonanţei de urgenţă a Guvernului nr.168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative
În conformitate cu prevederile art. 95 și art.118 alin.(3) din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci și Comisia pentru muncă şi protecţie socială au fost sesizate, pentru dezbatere pe fond, în procedură de urgență, cu Proiectul de Lege pentru aprobarea Ordonanţei de urgenţă a Guvernului nr.168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, transmis cu adresa nr. PL-x 43/2023 din  8 februarie 2023.
Senatul, în calitate de primă Cameră sesizată, a adoptat proiectul de lege în ședința din 6 februarie 2023, cu respectarea prevederilor art. 76, alin. (2) din Constituția României, republicată.

Conform prevederilor art. 75 din Constituţia României, republicată şi ale art. 92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

La întocmirea prezentului raport comun, cele două comisii au avut în vedere: 

· avizul favorabil al Consiliului Legislativ (nr.1361/09.12.2022);

· avizul favorabil cu observații al Consiliului Economic și Social (nr.7718/07.12.2022);

· avizul favorabil al Comisiei pentru învăţământ (nr.4c-11/24/15.02.2023);

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/72/15.02.2023);

· avizul negativ al Comisiei pentru tineret și sport (nr.4c-25/17/14.02.2023);

· avizul favorabil al Comisiei pentru apărare, ordine publică şi siguranţă naţională 
(nr.4c-15/38/20.02.2023);

· avizul favorabil cu amendamente al Comisiei pentru sănătate şi familie 
(nr.4c-10/345/20.02.2023);

· avizul favorabil al Comisiei pentru administraţie publică şi amenajarea teritoriului 
(nr.4c-7/53/28.02.2023);

· avizul favorabil al Comisiei pentru industrii și servicii (nr.4c-3/50/28.02.2023);

· avizul favorabil al Comisiei juridice, de disciplină şi imunităţi (nr.4c-13/83/27.06.2023);

· avizul favorabil al Comisiei pentru agricultură, silvicultură, industrie alimentară și servicii specifice (nr.4c-5/281/19.04.2023);
· avizul favorabil al Comisiei pentru transporturi şi infrastructură (4c-4/33/18.03.2025).
Proiectul de lege are ca obiect de reglementare aprobarea Ordonanței de urgență a Guvernului nr.168/2022 care prevede stabilirea unor măsuri fiscal-bugetare pentru anul 2023, prorogarea unor termene, precum şi modificarea şi completarea unor acte normative.
În conformitate cu prevederile art. 62, art. 64 și ale art. 133 din Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate. 

Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 10 septembrie 2024 şi au hotărât, cu majoritate de voturi (2 voturi împotrivă), aprobarea proiectului de lege cu amendamente admise, de tehnică legislativă. 

În cadrul dezbaterilor au fost prezentate şi alte amendamente, care, supuse votului, au fost respinse.

La lucrările comisiei au participat deputaţii conform listei de prezenţă.

La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare:

-
dl Francisc-Oscar Gal – Secretar de Stat, Ministerul Muncii și Solidarității Sociale;
-
dl Adrian Voican – președinte, Autoritatea Națională pentru Protecția Drepturilor Persoanelor cu Dizabilități.
Membrii Comisiei pentru buget, finanţe şi bănci au examinat proiectul de lege în ședința, cu prezenţă fizică și online, din data de 2 iunie 2026. La lucrările Comisiei, deputații și-au înregistrat prezența conform listei de prezenţă.   

La dezbaterea proiectului de lege a participat, în calitate de invitat, domnul Attila GYÖRGY, Subsecretar de stat în Ministerul Finanţelor.
În urma examinării proiectului de lege și a opiniilor exprimate, membrii Comisiei pentru buget, finanţe şi bănci au hotărât, cu majoritate de voturi, adoptarea proiectului de lege, în forma prezentată de Guvern cu amendamentele de tehnică legislativă admise prezentate în Anexa Nr.1.

Amendamentele respinse se regăsesc în Anexa Nr.2.

În urma finalizării dezbaterilor, membrii celor doua comisii au hotărât, cu majoritate de voturi, să transmită plenului Camerei Deputaților prezentul raport comun prin care se propune adoptarea Proiectului de Lege pentru aprobarea Ordonanţei de urgenţă a Guvernului nr.168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, în forma prezentată de Guvern cu amendamentele de tehnică legislativă admise prezentate în Anexa Nr.1.

Amendamentele respinse se regăsesc în Anexa Nr.2.
În raport cu obiectul şi conţinutul său, proiectul de lege face parte din categoria legilor ordinare. 

	PREŞEDINTE,

Bogdan-Iulian Huţucă


	PREŞEDINTE,

Adrian Solomon 

	SECRETAR,

Iulius – Marian Firczak 


	SECRETAR,

Marius-Constantin Budăi



	Şef serviciu, Giorgiana Ene

Consilier, Nuțica Neculae


	Şef birou, Lidia Vlădescu

Expert parlamentar Cristina Turcu


ANEXA Nr.1

AMENDAMENTE ADMISE
În urma dezbaterilor, Comisiile au hotărât aprobarea proiectului de lege cu următoarele amendamente:

	Nr. crt.
	Text ordonanţa de urgenţă
	Text adoptat de Senat
	Text propus de comisii
(autor amendament)
	Motivare amendamente

	1. 
	__
	Titlul legii

Lege pentru aprobarea Ordonanței de urgență a Guvernului nr. 168/2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative


	Nemodificat
	

	2. 
	__
	Articol unic. – Se aprobă Ordonanța de urgență a Guvernului nr. 168 din 8 decembrie 2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative, publicată în Monitorul Oficial al României, Partea I, nr. 1186 din 9 decembrie 2022.
	Articol unic. – Se aprobă Ordonanța de urgență a Guvernului nr. 168 din 8 decembrie 2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative, publicată în Monitorul Oficial al României, Partea I, nr. 1186 din 9 decembrie 2022, cu modificările şi completările ulterioare.

	Pentru respectarea exigențelor impuse de normele de tehnică legislativă.

Prevederi ale OUG nr.168/2022 au fost modificate şi/sau completate ulterior, prin OUG nr.45/2023, OUG nr.53/2023, OUG nr.54/2023, OUG nr.57/2023.

	3. 
	Titlul ordonanţei

Ordonanţă de urgenţă privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative

	__
	Nemodificat
	

	4. 
	CAPITOLUL I

Măsuri fiscal-bugetare şi prorogarea unor termene

Art.I - Art. XLV


	__
	Nemodificate
	

	5. 
	CAPITOLUL II

Modificarea şi completarea unor acte normative

Art. XLVI – art.LX


	__
	Nemodificate
	


ANEXA Nr.2

AMENDAMENTE RESPINSE

În cursul dezbaterilor, comisiile au respins următoarele amendamente:

	Nr. crt.
	Text iniţial
	Text propus

(autor amendament)
	Motivare amendamente

1. argumente pentru susţinere

2. argumente pentru respingere
	Camera decizională

	1. 
	(din legea de aprobare, adoptată de Senat)

Articol unic. – Se aprobă Ordonanța de urgență a Guvernului nr. 168 din 8 decembrie 2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative, publicată în Monitorul Oficial al României, Partea I, nr. 1186 din 9 decembrie 2022.
	Art.I. – Se aprobă Ordonanța de urgență a Guvernului nr. 168 din 8 decembrie 2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative, publicată în Monitorul Oficial al României, Partea I, nr. 1186 din 9 decembrie 2022, cu următoarele modificări şi completări: 

Autori: membrii Comisiei pentru tineret şi sport şi Comisiei pentru sănătate şi familie


	1. Corelare cu amendamentele propuse, pentru respectarea exigențelor impuse de normele de tehnică legislativă.

2. Amendamentele nu au fost acceptate de membrii comisiei, ca atare modificarea acestui articol nu mai este necesară.
	Camera deputaţilor

	2. 
	Art.I
	- La articolul  I, după alineatul (5) se introduc trei noi alineate, alin.(51) – (53), cu următorul conţinut:

,,(51) Începând cu data intrării în vigoare a prezentei legi,  prin derogare de la prevederile alin. (5), pentru personalul  încadrat în unităţile sanitare publice şi unităţile de asistenţă socială, sporul pentru activitatea prestată în ture, sporul acordat pentru munca prestată în zilele de repaus săptămânal, de sărbători legale şi în celelalte zile în care, în conformitate cu reglementările legale în vigoare nu se lucrează şi sporul pentru munca prestată în timpul nopţii se determină procentual din salariul de bază avut conform prevederilor din Legea-cadru nr. 153/2017, cu modificările şi completările ulterioare.

(52) Începând cu data intrării în vigoare a prezentei legi, prin derogare de la prevederile alin. (5), personalul încadrat în Ministerul Sănătăţii şi pentru personalul din serviciile deconcentrate ale acestuia, pentru care salariile de bază au fost stabilite la nivelul prevăzut de Legea-cadru nr. 153/2017, cu modificările şi completările ulterioare, pentru anul 2022, beneficiază de cuantumul sporului pentru condiţii de muncă determinat procentual din salariul de bază avut, conform Regulamentului-cadru privind stabilirea locurilor de muncă, a categoriilor de personal, a mărimii concrete a sporului pentru condiţii de muncă, precum şi a condiţiilor de acordare a acestuia pentru familia ocupaţională de funcţii bugetare "Administraţie" din administraţia publică central, aprobat prin Hotărârea Guvernului nr. 917/2017.

(53) Pentru personalul încadrat în unităţile sanitare publice, inclusiv cele care au ca asociat unic unităţile administrativ-teritoriale, aflate în relaţie contractuală cu casele de asigurări de sănătate, influenţele financiare determinate de creşterile salariale prevăzute la alin. (51) se asigură prin transferuri din bugetul Fondului naţional unic de asigurări sociale de sănătate, de la titlul VI "Transferuri între unităţi ale administraţiei publice".

Autori: membrii Comisiei pentru sănătate şi familie


	1. Sporurile pentru condiţii de muncă, sporul pentru activitatea prestată în ture, sporul acordat pentru munca prestată în zilele de repaus săptămânal, de sărbători legale şi în celelalte zile în care, în conformitate cu reglementările legale în vigoare nu se lucrează, sporul pentru munca prestată în timpul nopţii, sporul pentru munca suplimentară, indemnizaţia de hrană şi celelalte drepturi care fac parte din salariul lunar, nu au fost acordate conform prevederilor din Legea-cadru nr. 153/2017, cu modificările şi completările ulterioare.

Ca urmare a liberalizării preţurilor la energie s-a generat o creştere semnificativă a preţului la energia electrică, la gazele naturale, precum şi la combustibili, cu impact major atât asupra creşterii preţurilor la utilităţile publice pentru populaţie, cât şi asupra creşterii preţurilor la bunurile de consum.

Majorarea preţurilor a determinat o scădere a puterii de cumpărare cu impact semnificativ asupra standardelor de viaţă ale personalului plătit din fonduri publice.

 Impactul financiar lunar, transmis de Ministerul Sănătăţii, determinat de acordarea drepturilor salariale, procentual din salariul de bază avut, este în sumă de 4793 mii lei lunar, din care:

-  sporul acordat pentru munca prestată în zilele de repaus săptămânal, de sărbători legale şi în celelalte zile în care, în conformitate cu reglementările legale în vigoare nu se lucrează  - 2656 mii lei lunar;

-  sporul pentru activitatea prestată în ture -  2137 mii lei lunar.
Impactul financiar este minim; sporurile pentru condiţii de muncă nu au fost acordate procentual din salariul de bază avut la data la care salariile de bază au fost stabilite la nivelul prevăzut de lege pentru anul 2022.

Este necesar a se reglementa cadrul legal pentru finanţarea din bugetul Fondului Naţional Unic de Asigurări Sociale de Sănătate, de la o poziţie distinctă, a influenţelor financiare determinate de majorarea drepturilor salariale prevăzute la alin. (51).

2. Pentru respectarea exigențelor impuse de normele de tehnică legislativă, întrucât ordonanţa de urgenţă şi-a încetat aplicabilitatea.


	Camera deputaţilor

	3. 
	Art. VIII. - (1) Pentru pensiile militare de stat recalculate, precum şi pentru cele stabilite până la data de 31.12.2017, cuantumurile brute indexate potrivit prevederilor art. 59 alin. (1) din Legea nr.223/2015 privind pensiile militare de stat, cu modificările şi completările ulterioare, se indexează suplimentar, din oficiu, astfel:

a) până la 3.000 lei inclusiv, se indexează cu 7,4%, fără să depăşească 3.154 lei;

b) între 3.001 lei şi 4.400 lei inclusiv, se indexează cu 5,1%, fără să depăşească 4.573 lei;

c) între 4.401 lei şi 5.800 lei inclusiv, se indexează cu 3,9%, fără să depăşească 5.981 lei;

d) între 5.801 lei şi 7.200 lei inclusiv, se indexează cu 3,1%, fără să depăşească 7.388 lei;

e) între 7.201 lei şi 8.600 lei, se indexează cu 2,6%, fără să depăşească 8.782 lei;

f) între 8.601 lei şi 10.000 lei, se indexează cu 2,1%, fără să depăşească 10.000 lei.


	- La articolul  XVIII,  litera n) a alineatului (1) se abrogă.
Autor: deputat Ringo Dămureanu, AUR


	1. Reglementare legislativă care conduce la aplicarea corectă și echitabilă a formulelor de calcul raportat la dispozițiile legale incidente care au fost plafonate timp de aproape 13 ani.

2. Respins la vot.
	Camera deputaţilor

	4. 
	Art.VIII
	-  La articolul  XVIII după alineatul (8) se introduc trei noi alienate, alin. (81) – (83), având următorul cuprins:

„(81) Începând cu data de 1 a lunii următoare de la aprobarea prezentei legi, indemnizația prevăzută la art. 4 alin.(2) și alin.(3)  și la art. 4 alin. (4) și (6) din Legea recunoștinței pentru victoria Revoluției   Române   din   Decembrie   1989,   pentru   revolta   muncitorească anticomunistă de la Brașov din noiembrie 1987 și pentru revolta muncitorească anticomunistă  din  Valea  Jiului  -  Lupeni  -  august  1977  nr.  341/2004 se va calcula la câștigul salarial mediu brut utilizat la  fundamentarea bugetului asigurărilor sociale de stat și aprobat prin Legea bugetului asigurărilor sociale de stat stabilit la nivelul lunii decembrie a anului 2022, cu aplicarea corespunzătoare a coeficienților de multiplicare stabiliți în lege pentru fiecare categorie de beneficiar.

(82) Casele teritoriale de pensii vor emite de drept deciziile de recalculare a indemnizațiilor odată cu intrarea acestora în plată.

(83) Începând cu data intrării în vigoare a prezentei legi, drepturile de care beneficiază categoriile prevăzute de art. 3 din Legea recunoștinței pentru victoria Revoluției   Române   din   Decembrie   1989,   pentru   revolta   muncitorească anticomunistă de la Brașov din noiembrie 1987 și pentru revolta muncitorească anticomunistă  din  Valea  Jiului  -  Lupeni  -  august  1977, cu modificările și completările ulterioare, se moștenesc de drept de soțul supraviețuitor și de copii acestora.” 

Autor: deputat Ringo Dămureanu, AUR
	1. În prezent, potrivit dispoziţiilor Legii recunoștinței pentru victoria Revoluției   Române   din   Decembrie   1989,   pentru   revolta   muncitorească anticomunistă de la Brașov din noiembrie 1987 și pentru revolta muncitorească anticomunistă  din  Valea  Jiului-Lupeni  -  august  1977  nr.  341/2004,  cu modificările   şi   completările   ulterioare,   persoanele   care   au   calitatea   de revoluţionari şi au obținut titlurile prevăzute la art. 3^1 lit. b) şi art. 3 alin. (1) lit.b) pct. 1 din acelaşi act normativ beneficiază de indemnizaţie lunară reparatorie și titlurile prevăzute la art. 3 alin. (1) lit. b) pct. 2 şi 3 din acelaşi act normativ beneficiază de o indemnizaţie de gratitudine lunară în coeficient de 1,10.

Cuantumul indemnizaţiei lunare reparatorii și de gratitudine este plafonat începând cu anul 2010, fiind incidente următoarele prevederi legale care au dispus menţinerea cuantumului indemnizaţiilor la nivelul acordat pentru luna decembrie a anului bugetar anterior, astfel:

✓art.14 din O.U.G nr. 103/2013 salarizarea personalului plătit din fonduri publice în anul 2014  precum şi alte măsuri în domeniul cheltuielilor publice, potrivit căruia, în anul 2014: indemnizaţiile stabilite conform Legii  recunoștinței  pentru  victoria  Revoluției  Române  din  Decembrie 1989,  pentru  revolta  muncitorească  anticomunistă  de  la  Brașov  din noiembrie 1987 și pentru revolta muncitorească anticomunistă din Valea Jiului - Lupeni - august 1977 nr. 341/2004 se acordă în cuantumul cuvenit sau aflat în plată în luna decembrie 2013;

✓art.11 alin.(2) din O.U.G nr. 57/2015 privind salarizarea personalului plătit din  fonduri  publice  în  anul  2016,  potrivit  căruia,  în  anul  2016: indemnizaţiile  stabilite  conform  Legii  recunoștinței  pentru  victoria Revoluției Române din Decembrie 1989, pentru revolta muncitorească anticomunistă  de  la  Brașov  din  noiembrie  1987  și  pentru  revolta muncitorească anticomunistă din Valea Jiului - Lupeni - august 1977 nr. 341/2004  se  acordă  în  cuantumul  cuvenit  sau  aflat  în  plată  în  luna decembrie 2015;

✓art.11  alin.(2)  din  O.U.G  nr.  99/2016  privind  unele  măsuri  pentru salarizarea  personalului  plătit  din  fonduri  publice,  prorogarea  unor termene, precum şi unele măsuri fiscal-bugetare,potrivit căruia, în perioada1 ianuarie - 28 februarie 2017: indemnizaţiile stabilite conform Legii recunoștinței pentru victoria Revoluției Române din Decembrie 1989, pentru revolta muncitorească anticomunistă de la Brașov din noiembrie 1987 și pentru revolta muncitorească anticomunistă din Valea Jiului - Lupeni - august 1977 nr. 341/2004 se acordă în cuantumul cuvenit sau aflat în plată în luna decembrie 2016;

✓art.1 alin. (3) din O.U.G nr. 9/2017 privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare, potrivit căruia, prevederile (...) art. 11 din

OUG nr. 99/2016 se aplică în mod corespunzător şi în perioada 1 martie-31 decembrie 2017;

✓art.12 alin. (2) din O.U.G nr. 90/2017 privind unele măsuri fiscal-bugetare, modificarea  şi  completarea  unor  acte  normative  şi  prorogarea  unor termene, potrivit căruia, în anul 2018: indemnizaţiile stabilite conform Legii  recunoștinței  pentru  victoria  Revoluției  Române  din  Decembrie 1989,  pentru  revolta  muncitorească  anticomunistă  de  la  Brașov  din noiembrie 1987 și pentru revolta muncitorească anticomunistă din Valea Jiului - Lupeni - august 1977 nr. 341/2004 se acordă în cuantumul cuvenit sau aflat în plată în luna decembrie 2017;

✓art.40 alin. (l) din O.U.G nr. 114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, potrivit căruia,  în  perioada  2019-2021:  indemnizaţiile  stabilite  conform  Legii recunoștinței pentru victoria Revoluției Române din Decembrie 1989, pentru revolta muncitorească anticomunistă de la Brașov din noiembrie 1987 și pentru revolta muncitorească anticomunistă din Valea Jiului - Lupeni - august 1977 nr. 341/2004 se acordă în cuantumul cuvenit sau aflat în plată în luna decembrie 2018;

✓art.IX  alin. (2) din O.U.G. nr. 130/2021  privind  unele  măsuri fiscal- bugetare,  prorogarea  unor  termene,  precum  și  pentru  modificarea  și completarea   unor   acte   normative,   potrivit   căruia,   în   anul   2022: indemnizaţiile  stabilite  conform   Legii  recunoștinței  pentru  victoria Revoluției Române din Decembrie 1989, pentru revolta muncitorească anticomunistă  de  la  Brașov  din  noiembrie  1987  și  pentru  revolta muncitorească anticomunistă din Valea Jiului - Lupeni - august 1977 nr. 341/2004  se  acordă  în  cuantumul  cuvenit  sau  aflat  în  plată  în  luna decembrie 2021;

✓art. XVIII alin. (1) lit.n din O.U.G 168/2022 privind unele măsuri fiscal- bugetare,  prorogarea  unor  termene,  precum  și  pentru  modificarea  și completarea   unor   acte   normative,   potrivit   căruia,   în   anul   2023: indemnizaţiile  stabilite  conform  Legii  recunoștinței  pentru  victoria Revoluției Române din Decembrie 1989, pentru revolta muncitorească anticomunistă  de  la  Brașov  din  noiembrie  1987  și  pentru  revolta muncitorească anticomunistă din Valea Jiului - Lupeni - august 1977 nr. 341/2004  se  acordă  în  cuantumul  cuvenit  sau  aflat  în  plată  în  luna decembrie 2022;

Având în vedere aplicarea constant diferențiată a art.4 alin. (2), (3), (4) și (6)  de către autoritățile statului român, în sensul că o parte dintre beneficiarii celor patru categorii de persoane prevăzute la art. 3^1 lit. b) şi art. 3 alin. (1) lit.

b) pct. 1, 2 şi 3  din Legea recunoștinței pentru victoria Revoluției Române din Decembrie 1989, pentru revolta muncitorească anticomunistă de la Brașov din noiembrie 1987 și pentru revolta muncitorească anticomunistă din Valea Jiului - Lupeni - august 1977 nr. 341/2004 încaseaza indemnizații actualizate la zi în baza hotărârilor judecătorești, iar o altă parte din categoriile menționate mai sus primesc indemnizaţii plafonate succesiv de  aproximativ 13 ani, iar menţinerea plafonărilor succesive pentru aceste categorii, a antrenat și antrenează riscul iminent al producerii unor proteste masive din partea răniţilor, urmaşilor eroilor martiri, luptătorilor reţinuţi şi luptătorilor cu rol determinant precum şi acţiuni în instanţe care ar putea genera condamnarea statului român de către C.E.D.O pentru nerespectarea drepturilor omului.

Lipsa de reglementare a cadrului legal normativ ar putea conduce la apariţia unor disfuncţionalităţi în sistemul de plată a drepturilor prevăzute prin Legea recunoștinței pentru victoria Revoluției Române din Decembrie 1989, pentru revolta muncitorească anticomunistă de la Brașov din noiembrie 1987 și pentru revolta muncitorească anticomunistă din Valea Jiului - Lupeni - august 1977 nr. 341/2004, pentru categoriile de beneficiari care au obținut prin hotarâri judecătorești definitive și irevocabile plata diferențelor dintre cuantumul aflat în plată în prezent și diferențele care provin din aplicarea corectă a formulei de calcul la care legea ordinară face trimitere, respectiv  castigului salarial mediu brut utilizat la fundamentarea bugetului asigurarilor sociale de stat si aprobat prin legea bugetului asigurarilor sociale de stat, aferent anului pentru care se face plata.

Formula de calcul a indemnizațiilor beneficiarilor prevăzuți la art. 3 din legea mai sus menționată să fie aplicată  la   câștigul  salarial  mediu  brut  utilizat  la  fundamentarea  bugetului asigurărilor sociale de stat și aprobat prin legea bugetului asigurărilor sociale de stat, aferente lunii decembrie a  anului 2022 la cre să fie aplicați în mod corespunzător coeficienții de multiplicare aferenți fiecărei categorii de beneficiar.

Astfel se impune corectarea  formulelor de calcul în raport cu dispozițiile legale incidente aplicabile.

2. Respins la vot


	Camera deputaţilor

	5. 
	Art. XVIII.- (1) În anul 2023 se menţin în plată la nivelul acordat/cuvenit pentru luna decembrie 2022:

a) indemnizaţiile prevăzute de Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările şi completările ulterioare;

.....................................

e) indemnizaţiile prevăzute de Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, republicată, cu modificările şi completările ulterioare;


	- La Art. XVIII alin. (1), literele a) şi e) se abrogă.

Autor: senator Rodica Boancă, AUR
	1. Amânarea an de an a plății indemnizațiilor stabilite prin Legea 154/2021 pentru modificarea și completarea Ordonanța Guvernului nr.105/1999 fac dovada unui abuz, precum și a discrimănării acestot categorii, având în vedere că, potrivit Case județene de pensii din țară care dovedesc că există persoane care sunt în plată potrivit Legii 154/2021. Astfel, doar cetățenii români de la literele c) și g) nu beneficiază de plata indemnizațiilor adică cei persecutați etnic și expulzați în perioada septembrie 1940-martie 1945. Sunt încălcate, astfel, prevederile constituționale ale alin. (1) al Art. 13, care stipulează că (1) Cetatenii sunt egali in fata legii si a autoritatilor publice, fara privilegii si fara discriminari.                                                          Prin urmare, Ordonanța de urgență a Guvernului nr.168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative devine astfel neconstituțională prin adoptarea celor formei propuse la vot. Este evident că fiecare categorie de persoane persecutate din motive similare, care fac obiectul unui act normativ cu același caracter, trebuie să beneficieze de măsuri compensatorii în același timp, deoarece suferința pentru beneficiarii direcți, precum și pentru urmașii acestora, membri ai familiei, nu are unitate de măsură. Punerea în plată, în mod preferențial, este o măsură discriminatorie, pusă în aplicare prin intermediul unei legi organice.              De asemenea, punerea în plată, ar presupune și alocarea plății pentru întreaga perioadă pentru care s-a aplicat măsura amânării punerii în plată, fără a înțelege prin aceasta o plată retroactivă. Trebuie menționat că urmașii românilor deportați etnic și strămutați, precum și persoanele persecutate din motive politice de dictatura instaurată cu începere de la 6 martie 1945, precum și celor deportate în străinătate ori constituite în prizonieri, republicat, cu modificările și completările ulterioare, sunt nevoiți, odată cu aplicarea OUG nr.168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, să ceară în propria țară, drepturi egale cu alte categorii de urmași ai cetățenilor ce fac obiectul legilor menționate.                                                          Considerăm că se impune și trebuie urgentată această reparație morală. Potrivit declarațiilor caselor județene de pensii, există persoane care sunt în plată în baza Legii nr. 154/2021. 
2. Respins la vot


	Camera deputaţilor

	6. 
	Art.XX

(2) Termenul prevăzut la art. II din Legea nr. 322/2022 pentru completarea Legii educaţiei fizice şi sportului nr. 69/2000 se prorogă până la data de 1 ianuarie 2024.
	- La articolul XX, alin.(2) se abrogă.

Autori: membrii Comisiei pentru tineret şi sport


	1. Propunerea este necesară pentru aplicarea art.661 din Legea educației fizice şi sportului nr.69/2000, cu modificările și completările ulterioare. Tichetele de sportiv, în valoare de 150 lei/lună/sportiv de performanță, au fost introduse prin Legea nr.322/2022, pentru a permite copiilor şi juniorilor legitimați la cluburile sportive care participă la competiții sportive naționale şi internaționale oficiale să aibă resursele pentru echipamente sportive specifice disciplinei sportive practicate, transport între localități, suplimente nutritive sau recuperare medicală. Această investiție  va fi recuperată în timp din costuri mai reduse la sănătate pentru că sportul va duce la generații mai sănătoase şi la generații care vor învăța mai mult despre echipe, disciplină, performanță şi un sistem de valori unde reușita este bazată pe muncă. Adoptarea Legii nr.322/2022 și aplicarea ei începând cu anul 2023 a fost o prioritate în această sesiune parlamentară, fiind susținută de întreg spectrul politic pentru încurajarea cât mai multor copii și juniori de a practica un sport și de a-l continua până la performanță.

În prezent își desfășoară activitatea peste 76.000 de copii și peste 132.000 de juniori și tineri legitimați la cluburile sportive din România.

Suma de 54.000 mii lei este calculată pentru un număr de 30.000 de copii și juniori, sportivi de performanță care participă la competiții sportive naționale şi internaționale oficiale.

Sursa de finanțare:

Anexa nr.3/65/02 - Ministerul Finanțelor - Acțiuni Generale de la capitolul 54.01 ”Alte servicii publice generale”, titlul 50 ”Fonduri de rezervă”, articolul 50.01 ”Fond de rezervă bugetară la dispoziția Guvernului”.

2. Respins la vot


	Camera deputaţilor

	7. 
	Art. XXI. - La articolul III din Legea nr. 210/2022 pentru modificarea art. 1 alin. (2) din Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri şi pentru stabilirea unor măsuri necesare aplicării Ordonanţei Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr. 698 din 13 iulie 2022, litera b) se modifică şi va avea următorul cuprins:

"b) începând cu data de 1 ianuarie 2024, drepturile stabilite pentru copiii persoanelor care s-au aflat în una dintre situaţiile prevăzute la art. 1 alin. (1) lit. c) şi g) din Ordonanţa Guvernului nr. 105/1999, republicată, cu modificările şi completările ulterioare, precum şi pentru copiii prevăzuţi la art. 31 alin. (1) din aceeaşi ordonanţă."
	- Articolul XXI se abrogă.

Autor: senator Rodica Boancă, AUR


	1. Amânarea an de an a plății indemnizațiilor stabilite prin Legea 154/2021 pentru modificarea și completarea Ordonanța Guvernului nr.105/1999 fac dovada unui abuz, precum și a discrimănării acestot categorii, având în vedere că, potrivit Case județene de pensii din țară care dovedesc că există persoane care sunt în plată potrivit Legii 154/2021. Astfel, doar cetățenii români de la literele c) și g) nu beneficiază de plata indemnizațiilor adică cei persecutați etnic și expulzați în perioada septembrie 1940-martie 1945. Sunt încălcate, astfel, prevederile constituționale ale alin. (1) al Art. 13, care stipulează că (1) Cetatenii sunt egali in fata legii si a autoritatilor publice, fara privilegii si fara discriminari.                                                          Prin urmare, Ordonanța de urgență a Guvernului nr.168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative devine astfel neconstituțională prin adoptarea celor formei propuse la vot. Este evident că fiecare categorie de persoane persecutate din motive similare, care fac obiectul unui act normativ cu același caracter, trebuie să beneficieze de măsuri compensatorii în același timp, deoarece suferința pentru beneficiarii direcți, precum și pentru urmașii acestora, membri ai familiei, nu are unitate de măsură. Punerea în plată, în mod preferențial, este o măsură discriminatorie, pusă în aplicare prin intermediul unei legi organice.              De asemenea, punerea în plată, ar presupune și alocarea plății pentru întreaga perioadă pentru care s-a aplicat măsura amânării punerii în plată, fără a înțelege prin aceasta o plată retroactivă. Trebuie menționat că urmașii românilor deportați etnic și strămutați, precum și persoanele persecutate din motive politice de dictatura instaurată cu începere de la 6 martie 1945, precum și celor deportate în străinătate ori constituite în prizonieri, republicat, cu modificările și completările ulterioare, sunt nevoiți, odată cu aplicarea OUG nr.168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, să ceară în propria țară, drepturi egale cu alte categorii de urmași ai cetățenilor ce fac obiectul legilor menționate.                                                          Considerăm că se impune și trebuie urgentată această reparație morală. Potrivit declarațiilor caselor județene de pensii, există persoane care sunt în plată în baza Legii nr. 154/2021. 
2. Respins la vot


	Camera deputaţilor

	8. 
	Art. XXI. - La articolul III din Legea nr. 210/2022 pentru modificarea art. 1 alin. (2) din Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri şi pentru stabilirea unor măsuri necesare aplicării Ordonanţei Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr. 698 din 13 iulie 2022, litera b) se modifică şi va avea următorul cuprins:

"b) începând cu data de 1 ianuarie 2024, drepturile stabilite pentru copiii persoanelor care s-au aflat în una dintre situaţiile prevăzute la art. 1 alin. (1) lit. c) şi g) din Ordonanţa Guvernului nr. 105/1999, republicată, cu modificările şi completările ulterioare, precum şi pentru copiii prevăzuţi la art. 31 alin. (1) din aceeaşi ordonanţă."
	- La articolul XXI, litera b) a articolului III din Legea nr. 210/2022 pentru modificarea art. 1 alin. (2) din Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri şi pentru stabilirea unor măsuri necesare aplicării Ordonanţei Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, se modifică și va avea următorul cuprins:

"b) începând cu data de 15 martie 2023, drepturile stabilite pentru copiii persoanelor care s-au aflat în una dintre situaţiile prevăzute la art. 1 alin. (1) lit. c) şi g) din Ordonanţa Guvernului nr. 105/1999, republicată, cu modificările şi completările ulterioare, precum şi pentru copiii prevăzuţi la art. 31 alin. (1) din aceeaşi ordonanţă."

Autor: deputat Stelian Ion, USR
	1. Prin Legea nr. 154/2021 s-a instituit dreptul la indemnizații lunare reparatorii pentru copiii celor decedați, dispăruți sau exterminați în trenul morţii, în timpul masacrelor îndreptate împotriva populaţiei minoritare, în timpul deportării în ghetouri şi lagăre de concentrare din străinătate, în timpul privării de libertate în locuri de detenţie sau în lagăre de concentrare, în timpul refugierii, expulzării sau strămutării în altă localitate, în timpul evacuării din locuinţa pe care o deţinea, sau în timp ce au făcut parte din detaşamentele de muncă forţată.

Inițiatorul legii a justificat, pe bună dreptate, necesitatea acordării acestor indemnizații reparatorii astfel:

”(...) Acordarea de indemnizații compensatorii atât ultimilor martori ai Holocaustului din România, care și-au văzut destinele ruinate de regimul dictatorial care a condus România în perioada celui de-al Doilea Război Mondial, cât si copiilor acestora, reprezintă o recunoaștere publică a tragediei prin care au trecut, a chinului care s-a extins de-a lungul generațiilor și a distrus vieți. 

De multe ori, societatea are tendința să uite că acești copii, ajunși în prezent la o vârstã înaintată, cu o stare de sănătate precară, o situație materială dificilă si ale căror venituri sunt forte mici, alături de suferința proprie, au fost nevoiți să trăiască cu suferința și amintirile dramelor inimaginabile prin care au trecut părinții lor.
Prezenta propunere legislativă este un mic și tardiv ajutor pentru cei care au fost alături în permanent de părinții lor, victime ale Holocaustului. Acest sprijin reprezintă atât o recunoaștere a suferinței cât si un gest de demnitate față de ei și față de modul în care au stiut să își susțină părinții. (...)”

În ciuda importanței acordării acestui ”mic și tardiv ajutor” într-un interval  de timp cât mai scurt, efectuarea plăților a fost prorogată prin OUG nr. 130/2021 până la 01.01.2023, în ciuda protestelor justificate ale beneficiarilor acestor drepturi.

Din păcate, situația s-a repetat în momentul în care, prin OUG nr. 168/09.12.2022, plata drepturilor beneficiarilor legii nr. 154/2021 și ale refugiaților, expulzaților și strămutaților din perioada 6 septembrie 1940 - 6 martie 1945 au fost prorogate până la 01.01.2024.

Un gest de minimă recunoștință pentru aceste victime ale Holocaustului din România și o minimă recompensă pentru copiii celor care au avut de suferit foarte mult în perioada 6 septembrie 1940 - 6 martie 1945 presupune acordarea grabnică a acestor drepturi. Amânarea pentru al doilea an consecutiv a plății acestor indemnizații ar reprezenta încă un act de nedreptate care li se face acestor oameni care nu merită o astfel de umilință din partea Statului Român. Unii dintre ei au ajuns deja la o vârstă înaintată, au sănătatea șubrezită, dar încă mai au speranța legitimă că vor primi această modestă recunoaștere în timpul vieții, nu post mortem.

Având în vedere că prorogarea instituită de OUG nr. 168/2022 a produs deja efecte, propunem prezentul amendament de modificare a art. XXI din OUG nr. 168/2022 în sensul acordării acestor drepturi începând cu data de 15 martie 2023, în locul datei de 1 ianuarie 2024.
2. Respins la vot – evitarea retroactivităţii legii.


	Camera deputaţilor

	9. 
	Art. XXIII. - În anul 2023 se acordă reduceri de tarife sau, după caz, gratuităţi, numai în limita a 3 călătorii dus-întors sau 6 călătorii simple, la facilităţile de transport prevăzute de următoarele acte normative:

a) art. 5 alin. (1) lit. f) din Legea nr. 341/2004, cu modificările şi completările ulterioare;

(...)
	- La articolul XXIII, litera a) se abrogă.

Autor: deputat Florin Roman, PNL


	1. Prin menținerea art. XXIII lit. a) din OUG nr.168/2022, beneficiarii legii sunt discriminați în raport cu alte categorii de beneficiari ai altor acte normative, cum ar fi detinuții politici, strămutații, veteranii de război. Se încalcă, astfel, principiul constituțional privind egalitatea în fața legii deoarece dreptul la un număr de călătorii gratuite ar trebui restrâns la toate categoriile din toate actele normative sau acordat cum este prevăzut în fiecare lege, în parte. Această prevedere a creat o gravă confuzie, în sensul că, în practică, se aplică plafonarea și la transportul urban gratuit cu mijloacele de transport în comun, la minim trei bilete dus-întors. Un alt aspect care trebuie avut în vedere este acela în legatură cu vârsta înaintată a beneficiarilor Legii nr. 341/2004, care în majoritatea lor au ca unic venit indemnizația și acesta nu le permite să se deplaseze cu trenul pe cheltuiala lor.

2. Respins la vot.


	Camera deputaţilor

	10. 
	__
	Se introduce în legea de aprobare un articol nou, ca art.II, cu următorul cuprins: 

„Art.II. - (1) În bugetul Ministerului Sportului, la capitolul 5001 „Cheltuieli - Buget de stat”, se cuprinde și suma de 54.000 mii lei pentru acordarea în anul 2023 a tichetelor de sportiv prevăzute de art.661 din Legea educației fizice şi sportului nr.69/2000, cu modificările și completările ulterioare. 

(2) Pentru punerea în aplicare a alin.(1), se autorizează ordonatorul principal de credite să introducă titlul din clasificația bugetară referitor la acordarea tichetelor de sportiv, precum şi creditele de angajament şi creditele bugetare aferente acordării în anul 2023 a tichetelor de sportiv, în bugetul Ministerului Sportului.

(3) Ordonatorul principal de credite comunică, în termen de 5 zile lucrătoare, Ministerului Finanțelor modificările efectuate potrivit prevederilor prezentului articol, concomitent cu transmiterea anexelor nr.3/21/01 și nr.3/21/02 modificate corespunzător, însușite de ordonatorul principal de credite.

(4) Se autorizează Ministerul Finanțelor să aprobe, la propunerea ordonatorului principal de credite, repartizarea pe trimestre ca urmare a modificărilor prevăzute de prezentul articol.

Autori: membrii Comisiei pentru tineret şi sport


	1. Propunerea este necesară pentru aplicarea art.661 din Legea educației fizice şi sportului nr.69/2000, cu modificările și completările ulterioare.

Corelare cu amendamentul anterior, de abrogare a alin.(2) al art.XX din ordonanţa de urgenţă.
2. Respins la vot.


	Camera deputaţilor

